b'\n_START_ARTICLE_\nVenuspassage\n_START_PARAGRAPH_\nVenuspassage er et spektakul\xc3\xa6rt astronomisk f\xc3\xa6nomen, som observeret samtidig fra forskellige positioner historisk har v\xc3\xa6ret brugt til bestemmelse af afstande i verdensrummet. Den seneste fandt sted 6. juni 2012, hvor den ogs\xc3\xa5 kunne betragtes fra Danmark._NEWLINE_F\xc3\xa6nomenet opst\xc3\xa5r, n\xc3\xa5r planeten Venus, betragtet fra Jorden, bev\xc3\xa6ger sig hen over solskiven som en lille, m\xc3\xb8rk plet. Passagen varer ca. seks timer. Det sker med varierende intervaller indenfor en cyklus p\xc3\xa5 343 \xc3\xa5r. To passager sker med 8 \xc3\xa5rs mellemrum, og der er 121,5 hhv. 105,5 \xc3\xa5r imellem s\xc3\xa5danne 8-\xc3\xa5rsintervaller.\n_START_SECTION_\nMerkur og Venus\n_START_PARAGRAPH_\nSom et kuriosum kan n\xc3\xa6vnes, at 26. juli \xc3\xa5r 69163 vil Venus og Merkur passere solskiven samtidig. Skulle det v\xc3\xa6re overskyet den dag, kommer chancen for at se en s\xc3\xa5dan dobbelt planetpassage igen i \xc3\xa5r 224508.'